Business Center Moldavská

Business Center Moldavská je biznis centrum v Košiciach, v mestskej časti Juh na ulici Moldavská cesta.

Výstavba prvej budovy (BCM-1) sa začala v roku 2008 a jej kompletná realizácia bola ukončená v roku 2013. Ide o 10 podlažnú budovu s jedným podzemným a deviatimi nadzemnými podlažiami s kancelárskymi a obchodnými priestormi. V rámci obchodného centra sú navrhnuté parkovacie plochy na priľahlom pozemku s kapacitou 47 parkovacích miest na teréne pred objektom a v podzemnom podlaží je parkovanie pre 33 automobilov s prístupom cez rampy.Business center Moldavská - kosice.estranky.sk - Dostupné online  Budova ponúka spolu vyše 8 000 m² prenajímateľnej plochy.Budovy - Oficiálna stránka BCM - Dostupné online  Medzi najväčších prenajímateľov v budove patria Ness a Embraco.

Rekonštrukcia druhej budovy (BCM-2) prebiehala od roku 2013 a bola ukončená v roku 2016.Moldavská 10 rekonštrukcia - kosice.estranky.sk - Dostupné online 
Objekt má 7 nadzemných podlaží a jeho celková podlahová plocha je 2.000 m². Medzi najväčších prenajímateľov v budove patrí firma Maxima Broker, Engie a BarCom.

 Galéria 

 Referencie 

 Externé odkazy 
Oficiálna stránka BCM 

Kategória:Biznis centrá v Košiciach
Kategória:Architektúra z 2013